Na temelju odredbe članka 35. stavka 6. Zakona o lokalnoj i područnoj (regionalnoj) samoupravi („Narodne novine“ broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19) i članka 32. stavka 1. podstavka 31. Statuta Grada Staroga Grada („Službeni glasnik Grada Starog Grada“, broj: 12/09, 3/10, 4/13, 5/13 i 6/18) *Gradsko vijeće Grada Staroga Grada*  na XXXI. sjednici održanoj dana 18. prosinca 2019. godine d o n o s i

***ODLUKU***

***o davanju suglasnosti za sklapanje nagodbe u postupku određivanja naknade za deposedirano zemljište – Naggia Tomšić***

Članak 1.

 Ovlašćuje se gradonačelnik Grada Staroga Grada da sa Tomšić Naggiom, u postupku određivanja naknade za deposedirano zemljište, koji postupak se vodi pri Službi za imovinskopravne poslove Ureda državne uprave u Splitsko – dalmatinskoj županiji, KLASA: UP/I-944-07/18-01/00023, sklopi nagodbu sljedećeg sadržaja:

***„NAGODBA***

*Članak 1.*

1. *Utvrđuje se da se pred Službom za imovinskopravne poslove Ureda državne uprave Splitsko-dalmatinske županije vodi postupak, KLASA: UP/I-944-07/18-01/00023, koji se vodio pod klasom UP/I-94407/95-01/13, u vezi određivanja naknade za deposedirano zemljište u K.O. Stari Grad.*
2. *Nekretnine koje su predmet postupka iz stavka 1. ovog članka oduzete su iz posjeda Naggie Tomšić u udjelu od 73/588 temeljem rješenja Komisije Skupštine Općine Hvar za oduzimanje neizgrađenog građevinskog zemljišta KLASA: 05-Up-2170/1-85 od 5. veljače 1986. godine, ispravljenog zaključkom iste Komisije broj 05-Up-2170/1-86 od 28. rujna 1992. godine, a koje nekretnine su deposedirane radi izgradnje obiteljskih stambenih zgrada.*
3. *Također, nekretnine koje su predmet postupka iz stavka 1. ovog članka oduzete su iz posjeda Naggie Tomšić u udjelu od 73/588 temeljem rješenja Komisije Skupštine Općine Hvar za oduzimanje neizgrađenog građevinskog zemljišta, broj: 05-Up-971/1-86 od 5. veljače 1986. godine, ispravljenog zaključkom iste Komisije broj: 05-Up-97/1-86 od 25. rujna 1992. godine, a koje nekretnine su deposedirane radi izgradnje javnih puteva.*

*Članak 2.*

1. *Predmet postupka iz članka 1. ove Nagodbe su nekretnine koje su deposedirane radi izgradnje obiteljskih stambenih zgrada i to:*
* *2949/7 u površini od 318 m2*
* *2946/2 u površini od 201 m2*
* *2949/8 u površini od 258 m2*
* *2949/10 u površini od 343 m2*
* *2949/11 u površini od 390 m2*
* *2949/5 u površini od 100 m2*
* *2946/1 u površini od 368 m2*
* *2949/1 u površini od 518 m2*
* *2948/17 u površini od 60 m2*
* *2948/11 u površini od 48 m2 sve K.O. Stari Grad, sada upisane kao vlasništvo fizičkih osoba temeljem rješenja o dodjeli neizgrađenog građevinskog zemljišta, Komisije Skupštine Općine Hvar,*
* *2946/12 u površini od 38 m2*
* *1220 zgr u površini od 72 m2*
* *2948/16 u površni od 45 m2*
* *2949/9 u površini od 493 m2 sve K.O. Stari Grad, sada upisane kao vlasništvo Republike Hrvatske.*
1. *Predmet postupka iz članka 1. ove Nagodbe su nekretnine koje su deposedirane radi izgradnje javnih puteva i to:*
* *2946/14 u površni od 258 m2*
* *2946/13 u površini od 74 m2*
* *2949/12 u površini od 925 m2*
* *2948/13 u površini od 52,50 m2*
* *2948/19 u površini od 23 m2.*

*Članak 3.*

1. *Predmet ove Nagodbe je udio od 73/588 na nekretninama iz članka 2. ove Nagodbe, osim č.zem. 2948/13, a koji udio pripada Naggii Tomšić i to kako slijedi:*
2. *za nekretnine deposedirane za izgradnju obiteljskih stambenih zgrada u površini od 403,28 m2,*
3. *za nekretnine deposedirane za izgradnju javnih puteva u površini od 159 m2.*

*Članak 4.*

1. *Stranke suglasno utvrđuju sljedeću naknadu:*
2. *Za nekretnine deposedirane za izgradnju obiteljskih stambenih zgrada u površini od 403,28 m2 Grad Stari Grad se obvezuje isplatiti iznos od 403.280,00 kn, odnosno 1.000,00 kn/m2.*
3. *Za nekretnine deposedirane za izgradnju javnih puteva u površini od 159 m2, Grad Stari Grad se obvezuje isplatiti iznos od 119.250,00 kn, odnosno 750,00 kn/m2.*

*Članak 5.*

*Ugovorne strane suglasno utvrđuju slijedeće činjenice odlučne za zaključenje ove nagodbe:*

* *Da nekretnine opisane u članku 1. ove Nagodbe čine nekretnine koje su deposedirane na temelju rješenja Komisije Skupštine Općine Hvar radi dodjele neizgrađenog građevnog zemljišta za izgradnju obiteljskih stambenih zgrada i izgradnju javnih puteva,*
* *Da su nekretnine deposedirane za izgradnju stambenih obiteljskih zgrada dodijeljene fizičkim osoba na temelju rješenja Komisije o dodjeli neizgrađenog građevinskog zemljišta,*
* *Da su nekretnine deposedirane za izgradnju javnih puteva u naravi izvršene,*
* *Da je Grad Stari Grad dana 6. rujna i 5. listopada 2011. godine sklopio nagodbu sa Franičević Vedranom, predlagatelj u istom postupku za određivanje naknade za deposedirano zemljište temeljem koje nagodbe je Vedranu Franičeviću isplaćena naknada u iznosu od 1.000,00 kn/m2 oduzetog zemljišta za izgradnju stambenih zgrada te iznos od 750,00 kn/m2 oduzetog zemljišta za izgradnju javnih puteva,*
* *Da je Gradsko vijeće Grada Staroga Grada, na IX. sjednici održanoj dana 11. travnja 2014. godine donijelo zaključak, KLASA: 940-01/10-01/50, Urbroj: 2128/03-14-17 kojim se predlagateljima u postupku za određivanje naknade za deposedirano zemljište vraćaju razmjerni dijelovi oduzetog zemljišta i to čestice oznake kao č.zem. 2948/14, 2948/15, 2948/16, 2948/18, 2948/20 i 2949/9 sve K.O. Stari Grad,*
* *Da je u odnosu na č.zem. 2948/14, 2948/15, 2948/18 i 2948/20 obustavljen postupak određivanja naknade za deposedirano zemljište,*
* *Da su nekretnine oznake č.zem. 2948/16 i 2949/9 upisane kao vlasništvo Republike Hrvatske slijedom čega podnositeljica zahtjeva, Naggia Tomšić, nije mogla ostvariti upis vlasništva u svom udjelu,*
* *Da su preostali podnositelji zahtjeva podnijeli zahtjev za mirno rješenje spora prema Općinskom državnom odvjetništvu za č.zem. 2949/9 koji nije konačno riješen.*

*Članak 6.*

1. *Temeljem navoda iz članka 3. i 4. ove Nagodbe, Grad Stari Grad, se obvezuje Tomšić Naggii isplatiti sveukupan iznos od 522.530,00 kn na način da će iznos od 119.250,00 kn isplatiti u roku od 10 dana od dana potpisivanja ove Nagodbe, a preostali iznos od 403.280,00 kn će isplatiti u 5 jednakih rata i to*

*80.656,00 kn zaključno do 15. siječnja 2020. godine,*

*80.656,00 kn zaključno do 15. veljače 2020. godine,*

*80.656,00 kn zaključno do 15. ožujka 2020. godine,*

*80.656,00 kn zaključno do 15. travnja 2020. godine,*

*80.656,00 kn zaključno do 15. svibnja 2020. godine.*

1. *Iznosi iz stavka 1. ovog članka isplatiti će se na poslovni račun Tomšić Naggie, IBAN: HR\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ otvoren pri \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*

*Članak 7.*

*Sklapanjem ove Nagodbe, Tomšić Naggia ovlašćuje Grad Stari Grad da pristupi rješavanju spornih odnosa na č.zem. 2946/12, 2948/16 i 2949/9 i č.zgr. 1220 K.O. Stari Grad pri Općinskom državnom odvjetništvu radi dokazivanja prava vlasništva na navedenim nekretninama u 73/588 udjela.*

*Članak 8.*

*Sklapanje ove Nagodbe, Tomšić Naggia potvrđuje da je na ime naknade za deposedirano zemljište radi stambene izgradnje i izgradnje javnih puteva, temeljem rješenja broj: 05-Up-2170/1-85 od 5. veljače 1986. godine i rješenja 05-Up-971/1-86 od 5. veljače 1986, a koja rješenja su ispravljena zaključcima 05-Up-2170/1-86 od 28. rujna 1992 i 05-Up-97/1-86 od 25. rujna 1992. godine, u cijelosti namirena te da u odnosu na iste nema više nikakvih potraživanja prema Gradu Starome Gradu.*

*Sklapanjem ove Nagodbe, Tomšić Naggia izjavljuje da povlači prijedlog za određivanje naknade u odnosu na nekretnine opisane u članku 2. ove Nagodbe te ovlašćuje Grad Stari Grad da ovu Nagodbu dostavi nadležnom tijelu te zatraži donošenje odluke o obustavi postupka u odnosu na predmetne nekretnine i njezin suvlasnički udio.*

*Članak 9.*

*Sve dosada nastale troškove upravnog postupka, snosi svaka strana za sebe, dok troškove sastava ove Nagodbe snosi Grad Stari Grad.*

*Članak 10.*

*Ugovorne strane potvrđuju da ova Nagodba predstavlja pravu volju stranaka te je u znak prihvata vlastoručno potpisuju.*

*Nagodba se zaključuje u 4 (četiri) primjerka od kojih svaka strana zadržava po 2 (dva) primjerka. „*

Članak 2.

Ova Odluka stupa na snagu prvog dana od dana objave u „Službenom glasniku Grada Staroga Grada“.



REPUBLIKA HRVATSKA

SPLITSKO-DALMATINSKA ŽUPANIJA



GRAD STARI GRAD

***G r a d s k o v i j e ć e***

KLASA: 940-01/11-01/73 PREDSJEDNIK

URBROJ: 2128/03-19-14 *Toni Lučić Lavčević, dr.med.*

Stari Grad, 18. prosinca 2019. godine